**Vyhlásenie žiadateľa k poskytnutiu štátnej pomoci**

podľa nariadenia Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy [tu](https://www.antimon.gov.sk/data/files/2068_celex_02014r0651-20230701_sk_txt_konsolidovana_o_2023_1315.pdf?csrt=12360017124130662449)

a

Oznámenia Komisie - Usmernenia o štátnej pomoci na záchranu a reštrukturalizáciu nefinančných podnikov v ťažkostiach (2014/C 249/01) [tu](https://eur-lex.europa.eu/legal-content/SK/TXT/PDF/?uri=CELEX:52014XC0731(01)&from=CS)

a

Schémy pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v aktuálnom znení [tu](https://www.employment.gov.sk/files/slovensky/esf/op-slovensko/statna-pomoc/schemy/schema-sp_vzdelavanie_zamestnanost_d2_final.pdf)

Metodického dokumentu riadiaceho orgánu pre Program Slovensko 2021 – 2027 č. 12 [tu.](https://view.officeapps.live.com/op/view.aspx?src=https%3A%2F%2Fwww.antimon.gov.sk%2Fdata%2Ffiles%2F2265_mu_c_12_metodika_posudzovania_pvt.docx%3Fcsrt%3D252884066265455106&wdOrigin=BROWSELINK)

**Žiadateľ:**

|  |  |
| --- | --- |
| **Názov/obchodné meno/meno a priezvisko:** |  |
| **Sídlo/bydlisko** (adresa): |  |
| **IČO:** |  |
| **Štatistická klasifikácia ekonomickej činnosti (SK NACE Rev. 2)** – kód aj s pomenovaním činnosti |  |
| \***Veľkosť podniku v čase podania žiadosti** (zaškrtnúť príslušné políčko): | **veľký podnik**  **MSP**  **mikropodnik**  **malý podnik**  **stredný podnik** |

*\*Príloha č. I nariadenia Komisie (EÚ) č. 651/2014 vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení (ďalej len „nariadenie Komisie (EÚ) č. 651/2014“).*

**Žiadateľ vyhlasuje, že**

**1.  NIE JE PODNIKOM V ŤAŽKOSTIACH**

**Vysvetlivky**

Podľa čl. 2 ods. 18 nariadenia Komisie (EÚ) č. 651/2014, podľa ktorého podnik v ťažkostiach je podnik, v súvislosti s ktorým sa vyskytne **aspoň jedna** z nasledujúcich okolností:

1. **V prípade spoločnosti s ručením obmedzeným** *(inej ako MSP, ktorý existuje* ***menej ako tri roky****, alebo, na účely oprávnenosti na pomoc vo forme rizikového financovania, MSP, ktorý spĺňa podmienku uvedenú v článku 21 ods. 3 písm. b) nariadenia (EÚ) č. 651/2014 a požiadavku rizikových finančných investícií v nadväznosti na hĺbkovú analýzu vykonanú vybratým finančným sprostredkovateľom)*, **ak v dôsledku akumulovaných strát došlo k zániku viac ako polovice jej upísaného základného imania. Ide o prípad, keď odpočet akumulovaných strát od rezerv** (a všetkých ostatných prvkov, ktoré sa vo všeobecnosti považujú za súčasť vlastných zdrojov spoločnosti) **má za následok negatívnu kumulovanú sumu, ktorá presahuje polovicu upísaného základného imania.**

Na účely tohto ustanovenia *„spoločnosť s ručením obmedzeným*“ znamená najmä tie druhy spoločností, ktoré sú uvedené **v prílohe I** k smernici  (EÚ) č. 2013/34/EÚ[[1]](#footnote-1), a *„základné imanie“* zahŕňa, ak je to vhodné, akékoľvek emisné ážio.

*(Pozn.: V zmysle § 157 ods. 2 zákona č. 513/1991 (Obchodný zákonník) emisný kurz akcie nesmie byť nižší, ako je menovitá hodnota akcie. Ak je emisný kurz akcie vyšší ako jej menovitá hodnota, suma prevyšujúca menovitú hodnotu akcie je* ***emisné ážio****. Ak pri splácaní emisného kurzu akcie platená suma nestačí na splatenie menovitej hodnoty alebo jej časti a emisného ážia, započítava sa najprv na plnenie povinnosti splatiť emisné ážio.* *Emisné ážio je rozdiel medzi hodnotou cenného papiera na regulovanom trhu a jeho nominálnou hodnotou. Emisné ážio môžeme tiež označiť ako akýsi emisný príplatok k nominálnej hodnote. Dôvodom je, že investícia predpokladá určitú výnosnosť, ktorá však ani nemusí nastať).*

**B. V prípade spoločnosti, v ktorej aspoň niektorí spoločníci majú neobmedzené ručenie za dlh spoločnosti** (inej ako MSP, ktorý existuje menej ako tri roky, alebo, na účely oprávnenosti na pomoc vo forme rizikového financovania, MSP ktorý spĺňa podmienku z článku 21 ods. 3 písm. b) nariadenia (EÚ) č. 651/2014, cit.:

*„pôsobili na akomkoľvek trhu:*

*i) menej ako 10 rokov po registrácii alebo*

*ii) menej ako sedem rokov po prvom obchodnom predaji.*

*Ak sa na daný podnik uplatnilo jedno z období oprávnenosti uvedených v bodoch i) a ii), na akúkoľvek následnú pomoc vo forme rizikového financovania pre ten istý podnik možno takisto uplatniť len toto obdobie. V prípade podnikov, ktoré nadobudli iný podnik alebo vznikli v dôsledku fúzie, zahŕňa obdobie oprávnenosti aj pôsobenie nadobudnutého podniku, resp. zlúčených podnikov, s výnimkou takých nadobudnutých alebo zlúčených podnikov, ktorých obrat je menej ako 10 % obratu nadobúdajúceho podniku za finančný rok predchádzajúci nadobudnutiu alebo, v prípade podnikov, ktoré vznikli v dôsledku fúzie, menej ako 10 % spoločného obratu podnikov, ktoré sú účastníkmi fúzie, za finančný rok predchádzajúci fúzii. Pokiaľ ide o obdobie oprávnenosti uvedené v bode i), ak sa uplatní, v prípade podnikov, na ktoré sa nevzťahuje povinný zápis do obchodného registra, sa za začiatok obdobia oprávnenosti považuje buď okamih, keď podnik začne vykonávať svoju hospodársku činnosť, alebo okamih, keď mu vzhľadom na jeho hospodársku činnosť vznikne daňová povinnosť, podľa toho, čo nastane skôr;“*

a požiadavky rizikových finančných investícií v nadväznosti na hĺbkovú analýzu vykonanú vybratým finančným sprostredkovateľom), **ak v dôsledku akumulovaných strát došlo k zániku viac ako polovice jej imania, ako je zaznamenané v účtovnej závierke spoločnosti.** Na účely tohto ustanovenia *„spoločnosť, v ktorej aspoň niektorí spoločníci majú neobmedzené ručenie za dlh spoločnosti“* znamená najmä tie druhy spoločností, ktoré sú uvedené v prílohe II k smernici (EÚ) č. 2013/34/EÚ [[2]](#footnote-2).

**C. Keď je podnik predmetom kolektívneho konkurzného konania alebo spĺňa kritériá domácich právnych predpisov na to, aby sa stal predmetom kolektívneho konkurzného konania na žiadosť svojich veriteľov.**

**D. Keď podnik dostal pomoc na záchranu a ešte neuhradil úver alebo nevypovedal záruku, alebo ak dostal pomoc na reštrukturalizáciu a stále podlieha reštrukturalizačnému plánu**.

**E. V prípade podniku, ktorý nie je MSP, keď za posledné dva roky:**

* 1. **účtovný pomer dlhu podniku k vlastnému kapitálu je vyšší než 7,5**

a

* 1. **pomer EBITDA podniku k úrokovému krytiu je nižší ako 1,0**

***Poznámka***

*EBITDA (Earnings Before Interest, Taxes, Depreciation and Amortization) - zisk pred úrokmi, daňami, odpismi a amortizáciou. Ide o ukazovateľ hrubého zisku s odpočítaním režijných nákladov spoločnosti. EBITDA je široko používanou metrikou ziskovosti spoločnosti a je možné ju použiť na porovnanie spoločností voči sebe či voči priemeru priemyslu).*

**2.  NIE JE ČLENOM** **HOSPODÁRSKEJ JEDNOTKY**

**JE ČLENOM HOSPODÁRSKEJ JEDNOTKY**

**Vysvetlivky**

Hospodárskou jednotkou sú viaceré oddelené právne subjekty, ktoré majú kontrolné podiely a iné funkčné, hospodárske a organizačné prepojenia medzi sebou navzájom, čím vytvárajú jednu hospodársku jednotku, ktorá koná spoločne organizovane na trhu. Hospodárska jednotka má spoločný zdroj kontroly[[3]](#footnote-3).

Ide o skupinu podnikov (členov skupiny) medzi ktorými existujú majetkové, finančné, právne, alebo iné vzťahy (väzby), ktoré umožňujú jednému zdroju dominantným spôsobom ovplyvňovať všetky podniky v takejto skupine.

Hospodárska jednotka sa zostavuje prostredníctvom vzťahov medzi právnickými osobami, ale aj prostredníctvom vzťahov fyzickej osoby, alebo skupiny fyzických osôb konajúcich spoločne (prepojenie podnikov cez fyzické osoby).

Pri určovaní hospodárskej jednotky nie je relevantné miesto výkonu činností, resp. sídlo jednotlivých podnikov tvoriacich hospodársku jednotku, t. j. do skupiny sa zaraďujú aj podniky mimo územia SR.

Keďže pre určenie skupiny podnikov je podstatný „spoločný zdroj kontroly“, nemali by sa sem zahŕňať také podniky, ktoré síce majú vzťah ku skupine (alebo naopak skupina má vzťah k podniku), avšak miera týchto vzťahov (napr. podiel na majetku alebo iné práva) neumožňuje skupine ovládať takýto podnik, alebo naopak. V bežnej praxi ide predovšetkým o vzťah dcérskej a materskej spoločnosti.

Vo všeobecnosti je pri vzniku pochybností, či konkrétny vzťah medzi jednotlivými členmi skupiny, vrátane zohľadnenia pôsobenia fyzických osôb, zakladá hospodársku jednotku alebo nie, rozhodujúca rozhodovacia prax Súdneho dvora EÚ a v jej súvislosti aj rozhodovacia prax Európskej komisie.

**3. AK SUBJEKT** (žiadateľ) **JE ČLENOM HOSPODÁRSKEJ JEDNOTKY**

hospodárska jednotka, ktorej je členom, **nie je** podnikom v ťažkostiach,

hospodárska jednotka, ktorej je členom, **je** podnikom v ťažkostiach.

**Vysvetlivky**

Pri hodnotení znakov podniku v ťažkostiach na hospodárskej jednotke sa vychádza zo spoločných finančných (ekonomických) údajov hospodárskej jednotky ako celku, t. j. hodnotenie znakov sa vykonáva na základe konsolidovaných účtovných údajov. Konsolidované údaje pritom nemusia v tomto kontexte predstavovať len údaje, ktoré sa konsolidujú za hospodársku jednotku podľa platnej legislatívy, ale aj konsolidáciu údajov za „širšiu“ hospodársku jednotku, čo môže v praxi predstavovať skupinu právnych subjektov presahujúcu právne subjekty, ktoré sa v zmysle účtovných pravidiel konsolidujú v skupine. Subjekt sa považuje za podnik v ťažkostiach, ak:

* ako právny subjekt, je na základe svojich individuálnych údajov podnikom v ťažkostiach

a/alebo

* hospodárska jednotka, ktorej je členom, je na základe konsolidovaných údajov podnikom v ťažkostiach.

Ak nie je splnená žiadna z podmienok uvedených v predchádzajúcom odseku, subjekt sa nepovažuje za podnik v ťažkostiach, a to ani v prípade, že niektoré iné právne subjekty, ktoré sú členom rovnakej hospodárskej jednotky ako dotknutý subjekt, sú na základe svojich individuálnych údajov podnikom v ťažkostiach.

***Poznámka***

*Overovanie, či je subjekt podnikom v ťažkostiach, sa uplatňuje vždy, keď sa štátna pomoc (podpora z fondov EÚ alebo štátneho rozpočtu SR) poskytuje podniku vykonávajúcemu hospodársku činnosť a z príslušného právneho základu vyplýva, že túto podmienku je potrebné overiť. V rámci každej žiadosti o poskytnutie príspevku na aktívne opatrenie trhu práce žiadateľovi, ktorý je podnikom a štátna pomoc podlieha pravidlám nariadenia Komisie (EÚ) č. 651/2014, je žiadateľ povinný preukázať, či je alebo nie je podnikom v ťažkostiach.*

**Žiadateľ svojím podpisom**

1. potvrdzuje, že vyššie uvedené údaje sú presné a pravdivé a sú poskytované dobrovoľne,
2. sa zaväzuje k tomu, že v prípade zmeny údajov uvedených v tomto čestnom vyhlásení v priebehu administratívneho procesu schvaľovania štátnej pomoci bude bezodkladne informovať poskytovateľa pomoci o zmenách, ktoré u neho nastali,
3. prejavuje súhlas so spracovaním údajov obsiahnutých v tomto čestnom vyhlásení za účelom evidencie štátnej pomoci v súlade so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Tento súhlas udeľuje koordinátorovi pomoci[[4]](#footnote-4) a zároveň poskytovateľovi štátnej pomoci, pre všetky údaje obsiahnuté v tomto vyhlásení, a to počas obdobia 10 rokov odo dňa udelenia súhlasu.

Miesto, dátum podpis žiadateľa

1. 1 **Príloha I** Smernice európskeho parlamentu a rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS [tu.](https://eur-lex.europa.eu/legal-content/SK/TXT/PDF/?uri=CELEX:32013L0034) [↑](#footnote-ref-1)
2. **Príloha II** Smernice európskeho parlamentu a rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS [tu.](https://eur-lex.europa.eu/legal-content/SK/TXT/PDF/?uri=CELEX:32013L0034) [↑](#footnote-ref-2)
3. Pozri často kladené otázky k Nariadeniu Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článku 107 a 108 zmluvy, otázka č. 5 zverejnené [tu,](http://ec.europa.eu/competition/state_aid/legislation/practical_guide_gber_en.pdf,) pracovná verzia slovenského prekladu [tu.](http://www.statnapomoc.sk/wp-content/uploads/2015/12/FAQ-GBER-1-cast1.pdf) [↑](#footnote-ref-3)
4. Koordinátorom pomoci je podľa § 2 ods. 1 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) Protimonopolný úrad Slovenskej republiky. [↑](#footnote-ref-4)